26. sz. napirend





a Zala Megyei Közgyűlés 2010.december 10-i ülésére

**Tárgy:** A Zala Megyei Önkormányzat Gyermekotthona – Zalaegerszeg – Alapító Okiratának módosítása és Szervezeti és Működési Szabályzatának jóváhagyása.

**Az előterjesztést készítette:** Heller Józsefné

**Megtárgyalta:** Egészségügyi és Szociális Bizottság

**Törvényességi észrevétel:** nincs dr. Mórocz Lilla

**Előterjesztő:**

**Manninger Jenő**

a közgyűlés elnöke

fejlec3

**Tisztelt Közgyűlés!**

Zalaegerszeg Megyei Jogú Város Önkormányzata 147/2010.(VI.24.) sz. határozatával 2010. december 31. napjára felmondta a Zala Megyei Önkormányzattal 46/2007. (IV.27.) KH. számú határozat értelmében kötött ellátási megállapodást a helyettes szülői szolgáltatásra vonatkozóan (határozat mellékelve).

A szolgáltatás 2011. január 1-jétől szűnik meg, erre tekintettel az intézmény Alapító Okiratát is módosítani kell az előző módosítás óta bekövetkezett jogszabályi változásokra figyelemmel. Az államháztartás működési rendjéről szóló 292/2009. (XII.19.) Korm. rendelet, valamint az államháztartásról szóló 1992. évi XXXVIII. törvény módosításra, a költségvetési szervek jogállásáról és gazdálkodásáról szóló 2008.évi CV. törvény hatályon kívül helyezésre került. A változások a tevékenység jellege szerinti besorolást, a tevékenységtípusokat és a feladat ellátási funkciót érintették. A változásokat az előterjesztés 2. számú mellékletében foglalt módosító okirat tartalmazza.

Az államháztartás működéséről szóló 292/2009. (XII.19.) Korm. rendelet 10. § (10) bekezdése alapján az alapító okiratban foglaltak változása esetén az alapító okirat módosítását tartalmazó okirat mellett el kell készíteni és a módosító okirathoz kell csatolni az alapító okiratot egységes szerkezetben is. Az egységes szerkezetű okiratnak is meg kell felelni a közokirat alaki érvényességi kellékeinek.

A Zala Megyei Önkormányzat Gyermekotthona – Zalaegerszeg - igazgatója módosította Szervezeti és Működési Szabályzatát.

A módosítást az alábbi okok tették szükségessé:

A helyettes szülői szolgáltatásra vonatkozó ellátási megállapodás felmondása miatt az intézmény Alapító Okiratának módosítását követően az intézmény Szervezeti és Működési Szabályzatából törlésre kerül a helyettes szülői szolgáltatási tevékenység.

Az Alapító Okirat módosítását követően Szervezeti és Működési Szabályzatban is át kell vezetni az intézmény általános adatait.

A gyermekek védelméről és a gyámügyi igazgatásról szóló 1997. évi XXXI. törvény 104.§ (1) bekezdés d) pontja szerint a Szervezeti és Működési Szabályzat az intézmény fenntartójának jóváhagyásával válik érvényessé.

A Zala Megyei Önkormányzat Gyermekotthona – Zalaegerszeg Alapító Okiratát, módosító okiratát és a módosításokkal egységes szerkezetbe foglalt Alapító Okiratát, valamint Szervezeti és Működési Szabályzatát az előterjesztés mellékletei tartalmazzák. (1. sz. melléklet: Alapító Okirat – egységes szerkezetben, 2. sz. melléklet: Módosító Alapító Okirat, 3. sz. melléklet: Szervezeti és Működési Szabályzat, 4. számú melléklet: Zalaegerszeg Megyei Jogú Város Önkormányzata 147/2010.(VI.24.) sz. határozata)

Kérem a Tisztelt Közgyűlést a határozati javaslat elfogadására.

**Határozati javaslat**

A Zala Megyei Közgyűlés

1. A Zala Megyei Önkormányzat Gyermekotthona – Zalaegerszeg – Módosító Alapító Okiratát, valamint az egységes szerkezetbe foglalt Alapító Okiratát az előterjesztés melléklete szerint elfogadja.

Felkéri Elnökét a nyilvántartásba vételhez szükséges intézkedések megtételére.

Határidő: 2010. december 31.

Felelős: Manninger Jenő, a közgyűlés elnöke

1. A Zala Megyei Önkormányzat Gyermekotthona – Zalaegerszeg – Szervezeti és Működési Szabályzatának módosítását az előterjesztés melléklete szerint jóváhagyja.

Felkéri Elnökét a szükséges intézkedések megtételére.

Határidő: 2010. december 31.

Felelős: Manninger Jenő, a közgyűlés elnöke

**1.számú melléklet**

**ALAPÍTÓ OKIRAT**

(egységes szerkezetben)

**Az intézmény**

**Neve:**  Zala Megyei Önkormányzat Gyermekotthona

**Székhelye:**  8900 Zalaegerszeg, Landorhegyi út. 35.

**Telephelyei:** I.sz. Lakásotthon Zalaegerszeg, Patkó út. 17.

II. sz. Lakásotthon Zalaszentlászló,

Rákóczi út. 44-46.

III. sz. Lakásotthon Zalaszentlászló,

Hunyadi út. 74-76.

IV. sz. Lakásotthon Sümegcsehi, Kossuth út.

56.

**Az intézmény alapítójának neve:** Zala Megyei Tanács VB.

**címe:**  8900 Zalaegerszeg, Kosztolányi út. 10.

**Az intézmény jogszabályban meghatározott közfeladata:** A gyermekek védelméről és a gyámügyi igazgatásról szóló 1997. évi XXXI. törvény 57.§-a alapján személyes gondoskodás keretében otthont nyújtó, gyermekvédelmi szakellátást biztosító intézmény, mely különleges ellátást is biztosít, valamint a Zala Megyei Közgyűlés Személyes gondoskodást nyújtó gyermekvédelmi gondoskodás keretében nyújtott ellátások formáiról és a fizetendő térítési díjakról szóló mindenkori hatályos rendelet szerint.

**Az intézmény működési köre:** Zala Megye közigazgatási területe

**Az intézmény irányító szervének neve:** Zala Megyei Közgyűlés

**címe:** Zalaegerszeg, Kosztolányi út 10.

**Az intézmény besorolása:**

* **gazdálkodási jogkör szerint:** önállóan működő és gazdálkodó költségvetési szerv

**Az intézmény vezetőjének kinevezési rendje:** a mindenkor hatályos közalkalmazottak jogállásáról szóló törvény, jelenleg az 1992. évi XXXIII. tv. és a mindenkor hatályos vonatkozó végrehajtási rendeletek, jelenleg a 257/2000. (XII.26.) Kormányrendelet, valamint az 15/1998. (IV.30.) NM. rendelet szabályai szerint a Zala Megyei Közgyűlés nevezi ki a vezetőt.

**Az intézmény foglalkoztatottjaira vonatkozó foglalkoztatottjaira vonatkozó foglalkoztatási jogviszony:**

Közalkalmazotti jogviszony

**Feladatellátást szolgáló vagyon:**

**Ingatlanok:**

A Zalaegerszeg Megyei Jogú Város tulajdonában lévő, használati szerződésben megjelölt

Zalaegerszeg, Landorhegyi u. 35.számú ingatlan használata.

A Zala Megyei Önkormányzat tulajdonában lévő

- I.sz. Lakásotthon Lakásotthon - Zalaegerszeg, Patkó út. 17.

5528/126 hrsz.

- II. sz. Lakásotthon- Zalaszentlászló, Rákóczi út. 44-46.

459/16-17 hrsz.

- III.sz. Lakásotthon - Zalaszentlászló, Hunyadi út. 74-76.

1300/9-10 hrsz.

- IV. sz. Lakásotthon - Sümegcsehi, Kossuth út. 56.

11 hrsz.

**Ingóságok és egyéb vagyon:** az intézmény tulajdonába adott leltár szerinti ingóságok és pénzeszközök

**Vagyon feletti rendelkezési jog:** a Zala Megyei Közgyűlés mindenkor hatályos vagyonrendelete, a Zalaegerszeg Megyei Jogú Várossal kötött használati szerződés, valamint a mindenkor hatályos pénzügyi szabályok szerint történik**.**

**Jogállása:** Önálló jogi személy

**Az intézmény gyermekvédelmi törvény szerinti besorolása:** a gyermekek védelméről és a gyámügyi igazgatásról szóló 1997. XXXI. törvény 57.§-ában, valamint a 15/1998. (IV.30.) NM. rendeletben meghatározott feladatok alapján integrált szervezeti formában:

- személyes gondoskodás keretében otthont nyújtó

nevelőszülő típusú ellátás a mindenkori jogszabályi

előírások szerint maximált létszámmal, mely részben

különleges ellátást is biztosíthat

- személyes gondoskodás keretében otthont nyújtó

lakásotthoni típusú ellátás az ideiglenes hatállyal

beutalt gyermekek számára (Befogadó Otthon,

8 férőhely)

- személyes gondoskodás keretében otthont nyújtó gyermekotthoni típusú ellátás integrált formában,

mely részben különleges ellátást is nyújthat és

biztosíthatja az ideiglenes hatállyal beutaltak

elhelyezését is ( 40 férőhelyen)

- személyes gondoskodás keretében otthont nyújtó

lakásotthoni típusú ellátás integrált formában, mely

részben különleges ellátást, utógondozói ellátást is

nyújthat (45 férőhelyen)

**Engedélyezett férőhelyek száma: 93 fő**

Gyermekotthon: 40 fő

Befogadó Otthon: 8 fő

Lakásotthonok:

- I.sz. Lakásotthon – Zalaszentlászló: 12 fő

- II.sz. Lakásotthon – Zalaszentlászló: 12 fő

- Lakásotthon- Zalaegerszeg 12 fő

- Lakásotthon- Sümegcsehi 9 fő

Nevelőszülői hálózat: a mindenkori jogszabályi előírások szerint maximált létszám

**Alapfeladatai szakfeladat számmal és megnevezéssel:**

879012 1 Gyermekotthoni ellátás

879016 1 Nevelőszülőknél elhelyezettek ellátása

841901 1 Önkormányzatok, valamint többcélú kistérségi társulások elszámolásai

562917 1 Munkahelyi étkeztetés

562920 1 Egyéb vendéglátás

Az intézmény vállalkozási tevékenységet nem végez.

Jelen Alapító Okirat 2011. január 1-jétől hatályos.

**Záradék:**

Jelen módosított Alapító Okiratot a Zala Megyei Közgyűlés ……….../2010. (XII.10.) KH számú határozattal elfogadta.

Zalaegerszeg, 2010.december 10.

**Manninger Jenő**

**a Zala Megyei Közgyűlés elnöke**

**PH.**

**2. számú melléklet**

**MÓDOSÍTÓ ALAPÍTÓ OKIRAT**

**Az Alapító Okiratban a**

**„Az intézmény jogszabályban meghatározott közfeladata:** A gyermekek védelméről és a gyámügyi igazgatásról szóló 1997. évi XXXI. törvény 49.§-ában és VII. fejezete alapján személyes gondoskodás keretében otthont nyújtó, gyermekvédelmi szakellátást biztosító intézmény, mely különleges ellátást is biztosít, valamint a Zala Megyei Közgyűlés Személyes gondoskodást nyújtó gyermekvédelmi gondoskodás keretében nyújtott ellátások formáiról és a fizetendő térítési díjakról szóló mindenkori hatályos rendelet szerint.”

szövegrész helyébe

**„Az intézmény jogszabályban meghatározott közfeladata:** A gyermekek védelméről és a gyámügyi igazgatásról szóló 1997. évi XXXI. törvény 57.§-a alapján személyes gondoskodás keretében otthont nyújtó, gyermekvédelmi szakellátást biztosító intézmény, mely különleges ellátást is biztosít, valamint a Zala Megyei Közgyűlés Személyes gondoskodást nyújtó gyermekvédelmi gondoskodás keretében nyújtott ellátások formáiról és a fizetendő térítési díjakról szóló mindenkori hatályos rendelet szerint.”

**szövegrész kerül.**

Az Alapító Okiratban az alábbi részek kerülnek törlésre:

**Az intézmény besorolása:**

* *„Tevékenységének jellege alapján: közszolgáltató költségvetési szerv*

*típusa: közintézmény”*

**Az intézmény gyermekvédelmi törvény szerinti besorolása:**

*„- személyes gondoskodás keretében otthont nyújtó ellátás helyettes szülői típusú ellátás (alapellátás, önként vállalt feladat) a mindenkori jogszabályi előírások szerint maximált létszámmal”*

**Engedélyezett férőhelyek száma:**

*„Helyettes szülői szolgáltatás: a mindenkori jogszabályi előírások szerint maximált létszám”*

Továbbá az Alapító Okiratban

*„Az intézmény besorolása:*

* *Feladatellátásához gyakorolt funkciók szerint: önállóan működő és gazdálkodó költségvetési szerv”*

szövegrész

„Az intézmény besorolása:

* Gazdálkodási jogkör szerint: önállóan működő és gazdálkodó költségvetési szerv”

szövegrészre változik.

*Az „Alaptevékenységek:*

***Alapfeladatai szakfeladat számmal és megnevezéssel:***

*879012-1 Gyermekotthoni ellátás*

*879016-1 Nevelőszülőknél elhelyezettek ellátása*

*879017-1 Helyettes szülőknél elhelyezettek ellátása*

*841901-1 Önkormányzatok, valamint többcélú kistérségi társulások elszámolásai*

*Kiegészítő tevékenységek*

***A kiegészítő tevékenység:***

*562917 2 Munkahelyi étkeztetés*

*562920-2 Egyéb vendéglátás*

*Az intézmény kisegítő és vállalkozási tevékenységet nem végez*.”

szövegrész

**„Alapfeladatai szakfeladat számmal és megnevezéssel:**

879012 1  Gyermekotthoni ellátás

879016 1   Nevelőszülőknél elhelyezettek ellátása

841901 1  Önkormányzatok, valamint többcélú kistérségi társulások elszámolásai

562917 1 Munkahelyi étkeztetés

562920 1 Egyéb vendéglátás

Az intézmény vállalkozási tevékenységet nem végez.”

szövegrészre változik.

Jelen módosító Alapító Okirat 2011. január 1-jétől hatályos.

Az Alapító Okirat jelen módosítással nem érintett rendelkezései változatlanul hatályban maradnak.

**Záradék:**

Jelen módosító Alapító Okiratot a Zala Megyei Közgyűlés…/2010. (XII.10.).számú határozattal elfogadta.

Zalaegerszeg, 2010. december 10.

**Manninger Jenő**

**A Zala Megyei Közgyűlés elnöke**