14. sz. napirend





a Zala Megyei Közgyűlés 2010. december 10-i ülésére

Tárgy: A Zala Megyei Kórház SO2 szintű sürgősségi ellátásáról szóló ellátási terület módosítására irányuló Keszthely Város Önkormányzatával kötött megállapodás és  a feladat átadására vonatkozó Városi Kórház Keszthely gyógyintézettel kötött ellátási szerződés meghosszabbítása.

**Az előterjesztést készítette:** dr. Halász Gabriella

**Megtárgyalta:** Egészségügyi és Szociális Bizottság

**Törvényességi észrevétel:** nincs dr. Németh Gyöngyi

**Előterjesztő:**

Manninger Jenő

a közgyűlés elnöke

fejlec3

**Tisztelt Közgyűlés!**

A Zala Megyei Önkormányzat és Keszthely Város Önkormányzata a 9/2009. (II.9.) KH számú határozat alapján megállapodást kötött az általuk fenntartott gyógyintézetek SO2 szintű sürgősségi ellátásra vonatkozó ellátási területének módosítására.

Ezzel egyidejűleg Városi Kórház Keszthely gyógyintézettel ellátási szerződést is kötöttünk a feladat ellátására, amelyhez 4 sürgősségi ágyat fekvőbeteg szakellátási kapacitásként átadtunk.

A megállapodás és az ellátási szerződés 2010. december 31-ig tartó időtartamra szól.

A Zala Megyei Kórház főigazgatója kezdeményezte a fenntartónál a megállapodások meghosszabbítását az intézmény sürgősségi osztályának beindításáig.

Fentiekre tekintettel kezdeményezem az ellátási terület módosítására vonatkozó megállapodás, valamint az ellátási szerződés meghosszabbítását a Zala Megyei Kórház Sürgősségi Osztályának működési engedélye kiadása napjáig a mellékelt tervezetek szerint.

Keszthely Város Önkormányzata Képviselő testülete a 329/2010. (XI.25.) sz. képviselő testületi határozatával a megállapodás módosítását elfogadta, valamint Városi Kórház Keszthely gyógyintézettel kötött ellátási szerződés módosítását jóváhagyta.

Kérem a Tisztelt Közgyűlést a határozati javaslat elfogadására.

**Határozati javaslat**

A Zala Megyei Közgyűlés

1. a Keszthely Város Önkormányzatával 2009. február 13-án, a Zala Megyei Kórház és a Városi Kórház Keszthely gyógyintézetek sürgősségi ellátásának ellátási területe módosítása tárgyában megkötött megállapodást – az előterjesztés 1. számú mellékletét képező megállapodás-módosítás elfogadásával - a Zala Megyei Kórház Sürgősségi Osztálya működési engedélye kiadásáig meghosszabbítja.
2. a Városi Kórház Keszthely gyógyintézettel 2009. február 13-án, az SO2 szintű sürgősségi ellátás feladatának átadása tárgyában megkötött ellátási szerződést – az előterjesztés 2. számú mellékletét képező szerződés-módosítás elfogadásával - a Zala Megyei Kórház Sürgősségi Osztálya működési engedélye kiadásáig meghosszabbítja.

Felkéri elnökét a szükséges okiratok aláírására.

Határidő: 2010. december 15.

Felelős: Manninger Jenő, a közgyűlés elnöke

1. sz. melléklet

**MEGÁLLAPODÁS MÓDOSÍTÁSA**

(Tervezet**)**

amely létrejött egyrészről

A **Zala Megyei Önkormányzat** (8900. Zalaegerszeg, Kosztolányi u. 10. törzsszám:432-007-000, KSH szám: 15432003-8411-321-20, képviseli: Manninger Jenő elnök), mint ellátásra kötelezett önkormányzat, a Zala Megyei Kórház fenntartója (továbbiakban: Zala Megyei Önkormányzat),

másrészről

**Keszthely Város Önkormányzata**, (Keszthely, Fő tér 1., törzsszám: 432711, KSH szám:15432711-8411-321-20, képviseli Ruzsics Ferenc polgármester ), mint Városi Kórház Keszthely fenntartója (továbbiakban: Keszthely Város Önkormányzata)

között az alulírt helyen és időben az alábbi feltételek mellett a Zala Megyei Önkormányzat egészségügyi ellátási kötelezettségébe tartozó szolgáltatások teljesítése céljából, az egészségügyi ellátórendszer fejlesztéséről szóló 2006. évi CXXXII. törvény (továbbiakban Eftv) 5/B. § (1) bekezdése alapján:

1. Felek a közöttük 2009. február 13-án létrejött, az általuk fenntartott gyógyintézetek SO2 szintű sürgősségi ellátásra vonatkozó ellátási területének módosítására irányuló megállapodást (továbbiakban: Megállapodás) a jelen megállapodással módosítják.
2. A Megállapodás „III. A szerződés hatálya, módosítása és megszűnése” című fejezetének 1. pontja az alábbiakra módosul:

*Jelen szerződés a Városi Kórház Keszthely Sürgősségi Osztályára érvényes OEP finanszírozási szerződés hatályba lépésének napján lép hatályba és a Zala Megyei Kórház Sürgősségi Osztálya működési engedélye kiadásának napjáig tartó időtartamra szól.*

1. A Megállapodás jelen módosítással nem érintett rendelkezései változatlan tartalommal hatályban maradnak.
2. Jelen megállapodás-módosításban nem szabályozott kérdésekben a Polgári Törvénykönyv rendelkezései az irányadók.
3. Jelen megállapodás-módosítást
4. a Zala Megyei Közgyűlés ……./2010. ( ) KH számú határozatával jóváhagyta.
5. Keszthely Város Önkormányzata képviselőtestülete ……../2010. határozatával jóváhagyta.

Felek jelen megállapodást, mint akaratukkal és szándékukkal mindenben megegyezőt, együttes értelmezés után, jóváhagyólag aláírták.

Zalaegerszeg, 2010. …………….

|  |  |
| --- | --- |
| **Manninger Jenő**  **elnök** | **Ruzsics Ferenc**  **polgármester** |

1. sz. melléklet

**ellátási szerződés**

**MÓDOSÍTÁSA**

(tervezet)

amely létrejött, egyrészről

a **Zala Megyei Önkormányzat** (8900 Zalaegerszeg, Kosztolányi u. 10., törzsszám:   
432-007-000, KSH szám: 15432003-8411-321-20, képviseli: Manninger Jenő elnök), mint **ellátásra kötelezett önkormányzat** (a továbbiakban: önkormányzat),

másrészről

**Városi Kórház Keszthely** (Keszthely, Ady E. u. 2. törzsszám: 433280 KSH szám: 15433286 8610 322-20, képviseli: Dr. Kvarda Attila, főigazgató) mint **feladatot átvevő szolgáltató** (a továbbiakban: szolgáltató)

között az alulírt napon és helyen, az alábbi feltételekkel.

1. Felek az általuk 2009. február 13-án megkötött, az SO2 szintű sürgősségi ellátás feladatának átadására vonatkozó ellátási szerződést (továbbiakban: Ellátási Szerződés) jelen szerződéssel módosítják.
2. Az Ellátási Szerződés „I. A szerződés tárgya” című fejezet 4. pontja helyébe az alábbi rendelkezés lép:

*A Zala Megyei Önkormányzat az 1. sz. mellékletben meghatározott települések SO2 szintű sürgősségi ellátásának feladatát határozott időre, a Zala Megyei Kórház Sürgősségi Osztálya működési engedélye kiadásának időpontjáig tartó időtartamra átadja Városi Kórház Keszthely részére.*

1. Az Ellátási Szerződés I. fejezet 5. pontja az alábbiak szerint módosul:

*Az átadó önkormányzat az SO2 szintű sürgősségi feladatok ellátásához a Zala Megyei Kórház fekvőbeteg-szakellátási kapacitásából szervezeti egység nélkül átad 4 sürgősségi fekvőbeteg ágyat teljesítmény volumen nélkül Városi Kórház Keszthely költségvetési* *szervnek, a Zala Megyei Kórház Sürgősségi Osztálya működési engedélye kiadásának időpontjáig tartó időtartamra.*

1. Az Ellátási Szerződés „IV. A szerződés hatálya, módosítása és megszűnése” című fejezet 1. pontja helyébe az alábbi rendelkezés lép.

*Jelen szerződés a Városi Kórház Keszthely Sürgősségi Osztályára érvényes OEP finanszírozási szerződés hatályba lépésének napján lép hatályba és a Zala Megyei Kórház Sürgősségi Osztálya működési engedélye kiadásának időpontjáig tartó időtartamra szól.*

1. Az Ellátási Szerződés jelen szerződés-módosítással nem érintett rendelkezései változatlan tartalommal hatályban maradnak.
2. Jelen szerződés-módosításban nem szabályozott kérdésekben a Polgári Törvénykönyv rendelkezései az irányadók.
3. Jelen szerződés-módosítást
4. a Zala Megyei Közgyűlés ……./2010. ( ) KH számú határozatával jóváhagyta.
5. Keszthely Város Önkormányzata képviselőtestülete ……../2010. határozatával jóváhagyta.

A szerződő felek jelen szerződés-módosítást, mint akaratukkal és szándékukkal mindenben megegyezőt, együttes értelmezés után, jóváhagyólag aláírták.

Zalaegerszeg, 2010. …………….

|  |  |
| --- | --- |
| **Manninger Jenő**  **elnök** | **Dr. Kvarda Attila**  **főigazgató** |